**Čehoslovačko–mađarska razmjena stanovništva** (češki *Výměna obyvatelstva mezi Československem a Maďarskem*, slovački *Výmena obyvateľstva medzi Česko-Slovenskom a Maďarskom*, mađarski *Csehszlovák–magyar lakosságcsere*) odigrala se nakon drugog svjetskog rata te je u njoj između 45.000 i 200.000 Mađara (ovisno o izvorima) preseljeno iz Čehoslovačke u Mađarsku, dok je između 73.000 do 200.000 Slovaka preseljeno iz Mađarske u Slovačku.

Razlog politike čehoslovačkih političara za uklanjanjem njemačke i mađarske manjine iz države bio je taj da su htjeli izbjeći ponavljanje velikonjemačkih i velikomađarskih težnji nakon rata, te su obje manjine smatrane "kolektivnim krivcima" na temelju zlodjela pojedinaca, poglavito Konrada Henleina te komadanja i aneksije Čehoslovačke od Trećeg Reicha i Mađarske putem Minhenskog sporazuma i Prve bečke nagrade.

"Nakon ovoga rata neće biti manjinskih prava u duhu staroga sustava koji je počeo nakon prvog svjetskog rata. Nakon kažnjavanja svih prijestupnika koji su izvršili zločine, velika većina Nijemaca i Mađara mora napustiti Čehoslovačku. Ovo je naše čvrsto stajalište ... Naši ljudi ne mogu živjeti sa Nijemcima i Mađarima u našoj otadžbini."
— *Edvard Beneš*

"Manjine u Središnoj Evropi moraju biti likvidirane, jer su izvor nevolja i petokolonaša."
— *Josif Staljin, vladin sastanak 16. 4. 1946.*

Tijekom posljednjih godina rata, Edvard Beneš, koji je vodio čehoslovačke vlade u egzilu, je htio riješiti problem manjina Čehoslovačke putem razmjene stanovništva ili asimilacije manjina, pošto ih je smatrao najvećom preprekom oblikovanjem historijske poslijeratne Čehoslovačke u nacionalnu državu. Ideja da se Mađari u Slovačkoj moraju ukloniti je prevladavala u čehoslovačkoj narodnoj politici dugo vremena.

Klement Gottwald, vođa Komunističke partije Čehoslovačke (KPČ), je uspostavio suparničku, prosovjetsku vladu u Moskvi, te se 1945. sastao se Benešom u Kosicama kako bi stvorili zajedničku vladu i *"Kosicky vladny program"* ("Košički narodni program") koji bi riješio navodni problem manjina u Čehoslovačkoj. U tim uslovima je dizajnisan program – pod nadzorom Centralnog komiteta svesovjetske komunističke partije.

Odlučeno je oduzeti državljanstvo i vlasništvo Mađarima i Nijemcima, zaplijeniti im imovinu i zemlju te zatvoriti manjinske škole za te narode.

> "Što se tiče čehoslovačkih državljana njemačke i mađarske narodnosti, koji su bili građani prije 1938. njihovo će državljanstvo biti potvrđeno te eventualni povratak u republiku dozvoljen u sljedećim kategorijama: za antinaciste i antifašiste koji su se borili protiv Henleina i mađarskog iredentizma, koji su se borili za Čehoslovačku, i koji su nakon Minhenskog sporazuma bili proganjani zbog svoje vjernosti Čehoslovačkoj.... Čehoslovačko državljanstvo ostalih Nijemaca i Mađara biti će ukinuto."
> 
> 

Slovaci iz Mađarske su uglavnom dobrovoljno otišli u Čehoslovačku, dok su Mađari većinom prisilno raseljeni iz Čehoslovačke te im je oduzeta imovina. Razmjena stanovništva dovršena je 1949.

Ovaj događaj je i danas predmet stanovnitih trzavica između moderne Slovačke i Mađarske. Uoči ulaska obje zemlje u EU 2002. Mađarska je zahtijevala opoziv Benešovih odredbi. Mađarski zastupnici slovačkog parlamenta su zatražili odštetu i simboličnu ispriku za žrtve progona. Slovačka vlada je 2007. usvojila rezoluciju kojom je Benešove odredbe nazvala "nepromjenjivima".

Vidi još
--------

* Njemačka okupacija Čehoslovačke
* Progon Nijemaca iz Čehoslovačke

Izvori
------

1. 1 2  Kaplan 1987, str. 29
2. 1 2  Vijeće Europe 2007, str. 158
3. ↑  Krejcí & Machonin 2016, str. 33
4. ↑  Jablonicky 1965: str. 401
5. ↑  Cas, Bratislava, vol. 2, no 19, May 12, 1945
6. ↑  Kaplan 1987, str. 26
7. ↑  Kamusella 2009: str. 774
8. ↑  J. Rieber 2000: str. 84–85 harvnb error: no target: CITEREFJ.\_Rieber2000 (help)
9. ↑  Kaplan 1987: str. 26
10. ↑  J. Rieber 2000: str. 83 harvnb error: no target: CITEREFJ.\_Rieber2000 (help)
11. ↑  Poglavlja VIII i IX "Statuta iz Košica" , Slovačka, 5. 4. 1945.
12. ↑  Bernd 2009: str. 201

Knjige
------

* Bernd, Rechel (2009). *Minority rights in Central and Eastern Europe*. Taylor & Francis. ISBN 978-0-203-88365-5.
* Jablonicky, Jozef (1965). *Slovensko na prelome; Zapas o vitazstvo narodnej a demokratickej revolucie na Slovensku*. Bratislava: Vydavatel'stvo politickej literatury.
* Kaplan, Karel (1987). *The short march: the Communist takeover in Czechoslovakia, 1945–1948.*. C.Hurst & Co. Publishers. ISBN 978-0-905838-96-0.
* Kamusella, Tomasz (2009). *The Politics of Language and Nationalism in Modern Central Europe*. Basingstoke, UK: Palgrave Macmillan. ISBN 978-0-230-55070-4.
* Krejcí, J.; Machonin, P. (2016). *Czechoslovakia, 1918-92: A Laboratory for Social Change*. Springer. ISBN 9780230377219.
* Vijeće Europe (2007). *Documents: working papers, 2006 ordinary session (third part), 26-30 June 2006, Vol. 4*. ISBN 9789287160270.

Eksterni linkovi
----------------

* László Szarka (2008). „Significance of Czechoslovakian–Hungarian Population Exchange in the History of Intended Elimination of Hungarian Minority in Czechoslovakia".